Opponointi Raportti

Roope Lehikoinen

Muotoseikat ja kielioppi

Opponointi parin teksti on selkeää ja yksiselitteistä. Kielioppivirheitä on vähän ja teksti kuulostaa asialliselta. Tekstissä on jonkin verran kohtia, joissa kaivattaisiin jatkuvuutta lauseiden välille. Näissä kohdissa siis on useita lauseita putkeen, jotka kaikki alkavat substantiivi subjektilla. Tämän rikkomiseksi voisi käyttää viittauksia edellisiin lauseisiin esimerkiksi: tästä johtuen, tämä tai se. Eritysesti pitäisi korjata paikat, joissa moni lause alkaa samalla sanalla. Työn luonteeseen kuuluu, että siinä on paljon englannista lyhennettyjä sanoja. Näiden tasapainoksi voisi tekstissä olla paljon metatekstiä, joka auttaisi lukijaa mm. muistuttamalla missä kappaleessa jokin käsite esiteltiin.

Sisältö

Parin työn tutkimuskysymys on esitelty ja rajattu selkeästi. Rajausalue vain vaikuttaa melko laajalta ja taustatieto vie suuren osan työn pituudesta. En tiedä onko tämä lopulta ongelma, jos työn pituus pysyy suositellun pituuden rajoissa. Lisäksi työn rajausta voisi hieman perustella. Työn lähteet ovat merkitty hyvin ja tietoa on selvästi etsitty laajalti. Viittaus tyyli oli hieman erilainen kuin olin ymmärtänyt IEEE tyylin olevan, mutta tämä oli täysin perusteltu ratkaisu, jota opponointi parini ohjaaja tuki. Lähteiden määrä ja laatu vakuuttaa lukijan tekstin pätevyydestä. Laatuun vaikuttaa mm. se, että suuri osa lähteistä on noudettu IEEE-tietokannasta, joka on erittäin luotettava lähde. Lisäksi kaikissa lähteissä on vähintään mainittu kirjoittajien nimet. Lähteiden tyylittely ei ole aivan IEEE-standardin mukainen; Kirjoittajien nimet ovat listattu kokonaisuudessaan eikä lyhennetty muotoon E. Sukunimi. Useiden kappaleiden rakenne on jonkin idean esittely lähteillä perusteltuna ja lopuksi esimerkki tästä tiedosta käytännössä tai sen tulevaisuuden käyttötarkoitus. Tämä on mielestäni hyvä kappale rakenne ja piirtää selkeän rajan kirjoittajan ja viitattavien ajatusten välille. Pidin työssä paljon siitä kuinka tarkkaan asiat olivat selitetty ja erityisesti kuinka niille on annettu esimerkkejä jotka auttavat havainnollistamisessa.