Puhepajan itsearvio

Roope Lehikoinen

Nykyinen esiintymisen taitotaso

Esitys oli hyvin rakennettu ja johdonmukainen. Hyvä kuvien käyttö ja sopivasti tekstiä auttamaan hahmottamista. Erityisesti pajassa pidettiin kalvojen välistä yhteyttä niitä vaihdettaessa. Esimerkiksi esittelin kuvan, jossa oli tilanne, joka ei ole toivottava, joka johti seuraavaan kalvoon, jossa esiteltiin ratkaisu tilanteeseen. Kehonkieleni esiintyessä oli jonkin verran yleisöstä poispäin. Seisoin monitorin vieressä suurimman osan esityksestä ja rintamasuuntani oli sivulla yleisöön nähden. Lisäksi katseeni oli kiinnittynyt paljon monitoriin ja siinä oleviin kuviin. Katsekontaktini yleisöön koostui nopeista vilkaisuista. Puheääneni oli melko monotoninen ja matalalla, joka ei ole tavallinen puheääneni. Tiedän että itselleni tulee olemaan vaikeaa vaikuttaa tähän erityisesti esiintymistilanteessa.

Kehityskohteet

Minun pitäisi tuoda esiintymisen alussa tarkemmin esiin työni aihe ja tutkimuskysymykset. Tämä johtuu siitä, että esittelen esityksessä ongelman vasta loppupuolella. Täten yleisö ei ole hukassa heti esityksen alettua. Minun kannattaisi lisäksi esitellä työni aihetta, vaikka pienellä demolla, joka on sallittua. Koska esitykseni on englanniksi ja aiheesta, jonka sanasto on monelle vierasta, kannattaa minun selventää joitain sanoja suomeksi. Minun pitäisi kiinnittää enemmän huomiota rintamasuuntaani, jonka pitäisi olla yleisöön päin. Tähän auttaisi se, että tietäisin paremmin mistä esityksessäni puhun milläkin hetkellä, ettei minun tarvitse katsoa monitorilta missä kohtaa etenen. Jonkin verran lisää harjoittelua esitykseen, jotta se kulkisi sujuvammin.